— Չէ, Սեխպոս-ա, սխալ ես, Ղարսն է. Երուսաղեմ գնացողների հետ հեչ զրույց արած չե՞ս, ինչ է. մենք էլ, հո փորներիցս չենք հանում. ինչ որ ասում ենք, նրանց ասածն ենք ասում. ուխտավորները ամենասկզբից Թիֆլիս են գնում, այնտեղից Քափքա111, այնտեղից` կամ Էրևան, կամ` Հին-Նախիջևան (լավ միտքս չէ). այնտեղից էլ դուրս են գալիս — Աննա — քաղաք են գալիս — այն մեր հին հայի քաղաք է, հիմա ավերակ է դարձած. մեջը հարամիներ են ապրում. շատ էլ, ասում են այն թստան-բողոճի նման, երկար պոչով ջանավարներ կան, մի անգամ որ կծում է, երկու մինութ չի քաշում, կծած տեղը կապտում է ու ուռում, մարդն էլ ընկնում մեռնում է...